open-index/open-wikipedia-markdown huggingface dataset:
காமா தோட்டம்

**காமா தோட்டம்** (Gama garden) என்பது மும்பையில் உள்ள பாபா அணு ஆராய்ச்சி மையத்தில் அமைந்துள்ள ஓர் சிறப்பு ஆய்வகமாகும். பயிர் தொழிலில் எக்சு மற்றும் காமா கதிர்கள் விளைச்சலை எவ்வாறெல்லாம் பெருக்கக் கூடும் என்பதை வரிவாக ஆராயும் துறை. விதைகளுக்குக் கதிரூட்டி சிறந்த அதிக விளைச்சலைக் கொடுக்கும் விதைகளைத் தேர்ந்து எடுப்பது என்று ஆய்வதும் மேற்கொள்ளப்பட்டுள்ள பணியாகும். இவ்வாறு கதிரூட்டி பழங்களை அழுகிவிடாமல் நீண்ட நாட்கள் பாதுகாப்பது, பாதுகாக்கும் காலத்தில் அவைகளில் முளைவிடுவதைத் தாமதப்படுத்துதல், மருந்துகளையும் பிற மருத்துவப் பொருட்களையும் நச்சு நீக்கம் செய்வது போன்ற பயனுள்ள ஆய்வுகள் மேற்கொள்ளப்படுகிறது. இதற்காக 500 கியூரி கோபால்ட்-60 ஐசோடோப்பு பயன்படுகிறது இது அமைந்துள்ள இடமே காமா தோட்டம் எனப்படுகிறது. வளர்ந்த நாடுகளிலும் இதுபோன்ற ஆய்வகங்கள் உள்ளன.

அணுவைப் பற்றி----பம்பாய்த் தமிழ்ச் சங்கம்

பகுப்பு:கதிரியக்கம்
திருவாய்மொழித் திருவிழா

**அத்யயணோற்சவம்** அல்லது **திருவாய்மொழித் திருவிழா** அல்லது **நாலாயிர திவ்யப்பிரபந்தத் திருவிழா** என்பது வைணவத் திருத்தலங்களான திவ்வியதேசங்களில் கொண்டாடப்பெறும் விழாவாகும். சமஸ்கிருத வேதங்களுக்கு நிகராக ஆழ்வார்கள் இயற்றிய திராவிட வேதம் எனப்படும் நாலாயிர திவ்வியப் பிரபந்தத்தை முன்நிறுத்த இராமானுஜர் அவர்களால் இவ்விழா திருவரங்கத்தில் முதன்முதலாகத் தொடங்கப்பெற்றது. பின்பு அனைத்துத் திவ்ய தேசங்களிலும் இவ்விழா கொண்டாடப்படுகிறது. இவ்விழா மார்கழி மாதத்தில் பத்து நாள் விழாவாகக் கொண்டாப்படுகிறது. வைகுண்ட ஏகாதசிக்கு முதல் பத்து நாட்கள் கொண்டாடப்படுவது  'பகல் பத்து' அல்லது 'திருமொழித் திருநாள்' எனவும் வைகுண்ட ஏகாதசியை அடுத்த  பத்து நாட்கள் கொண்டாடப்படுவது 'இராப் பத்து' அல்லது 'திருவாய்மொழித் திருநாள் எனவும் அழைக்கப்படுகிறது.

அயணங்களில் உத்தராயணம் தேவருலகின் பகற்பொழுதாகவும், தட்சிணாயணம் இரவுப்பொழுதாகவும் கணக்கிடப்படும். தை முதல் ஆனி முடிய உள்ள 6 மாத காலம் உத்திராயணமாகும். இதில் நமது ஓராண்டு தேவர்கட்கு ஒரு நாளாகும். உத்திராயணம் தை மாதம் துவக்கம் என்பதால் அதற்கு முதல் மாதமான மார்கழி மாதம் (பகல் பொழுதுக்கு முன்பாக உள்ள) பிரம்ம முகூர்த்தம் எனப்படும் முகூர்த்த நேரம் தேவர்களின் அதிகாலைப் பொழுதாகும். எனவே தேவர்களின் அதிகாலைப் பொழுதான மார்கழி மாதத்தில் நாலாயிரத் திவ்ய பிரபந்தத்தைத் தாளம் சேர்ந்த இன்னிசையுடன் இசைப்பது  பலன் தருவது என்பதனால் இவ்விழா மார்கழி மாதம் கொண்டாடப்படுகிறது. இவ்வயண காலத்தில் இசைக்கப்படுவதால் இது அத்யயண உற்சவம் என அழைக்கப்பட்டது.

23 நாட்கள் கொண்டாடப்படும் இவ்விழாவில் மார்கழி மாதம் வைகுண்ட ஏகாதசிக்கு முன்பு வரும் வளர்பிறை முதல்நாள் தொடங்கி முதல் பத்தாம் நாள்(தசமி) முடிய 10 நாள் விழாவிற்கு பகல் பத்து என்று பெயர். இதில் திருப்பல்லாண்டு முதலாயிரம், மதுரகவியாழ்வார் இயற்றிய கண்ணிநுண் சிறுத்தாம்பு, திருமங்கையாழ்வாரின் பெரிய திருமொழி, திருக்குறுந்தாண்டகம், திருநெடுந்தாண்டகம் ஆகிய இரண்டாயிரம் பாசுரங்கள் இசைக்கப்படும்.

தசமிக்கு மறுநாளான வளர்பிறையின் ஏகாதசி திதி முதல் தேய்பிறையின் பஞ்சமி திதி முடிய 10 நாள் விழாவிற்கு இராப் பத்து என்று பெயர். இதில் நம்மாழ்வார் இயற்றிய திருவாய் மொழி ஆயிரம் பாசுரம் இசைக்கப்படும். இதற்கு மறுநாளான இருபத்தியோராவது நாள் ஏனைய ஆழ்வார்கள் இயற்றிய முதல், இரண்டு, மூன்று, நான்காம் திருவந்தாதிகள், திருவிருத்தம், திரு ஆசிரியம், பெரிய திருவந்தாதி, பெரிய திருமடல், சிறிய திருமடல், இராமானுச நூற்றந்தாதி முதலானவை அடங்கிய இயற்பா ஆயிரமும் இசைக்கப்படும்.

## காண்க
* பகல் பத்து
* இராப் பத்து

## ஆதாரம்


## வெளி இணைப்புகள்
* http://www.livermoretemple.org/hints/content/html/Adyayana%20UtsavamFlyer-2010.pdf

பகுப்பு:வைணவ விழாக்கள்
துலுக்க நாச்சியார்

**துலுக்க நாச்சியார்** என்பவர் அரங்கநாதரின் மேல் காதல் கொண்ட சுரதானி என்ற இயற்பெயர் கொண்ட இசுலாமியப் பெண்ணாவார். இவருடைய வரலாற்றை மையமாகக் கொண்டு துலுக்க நாச்சியார் நாட்டிய நாடகம் அமைக்கப் பெற்றுள்ளது. இவருக்கு திருவரங்கத்தில் இரண்டாம் பிரகாரத்தில் ஈசான மூலையில் தனி சந்நிதி உள்ளது. இசுலாமிய வழக்கப்படி அகிலும், சந்தனமும் கலந்த தூப்புகை போடுவது இச்சந்நிதியில் நடைபெறுகிறது.. இவருக்கு அரங்கநாதர் இசுலாமியர்களைப் போல கைலி ஆடையுடன் காட்சியளிக்கிறார்.

திருவரங்கத்தினை டில்லி பாதுசா படையெடுத்து வந்தபோது, டில்லிக்கு அரங்கநாதர் விக்ரகத்தினையும் கொண்டு சென்றனர். பாதுசாவின் மகளான சுரதானி என்பவர் அந்த விக்ரகத்தினை கண்டு மனதை பறிகொடுத்தார். அரங்கநாதரை மீண்டும் திருவரங்கத்திற்கு மீட்டுக் கொண்டு வந்தபோது, இளவரசியான சுரதானி அரங்கநாதரை பிரிய மனமின்றி திருவரங்கத்தினை அடைந்தார். இவரை அரங்கனின் ஏழு மனைவிகளுள் ஒருவராக குறிப்பிடுகிறார்கள்.

## காண்க
* ஆண்டாள்
* பீவி நாச்சியார்
* வைணவத்தில் பிற மதநபர்கள்
* திருவரங்கன் உலா

## ஆதாரம்


## வெளி இணைப்புகள்

பகுப்பு:திருமாலின் மனைவிகள்
வேதாந்த ஆசிரியர்களின் பட்டியல்

இது இந்து சமய வேதாந்த ஆசிரியர்களின் பட்டியலாகும்.

## 19ம் நூற்றாண்டிற்கு முன்
*வியாசர்
*பாதராயணர்
* கௌடபாதர்
*கோவிந்த பகவத் பாதர்
*ஆதி சங்கரர்
*பத்மபாதர் 	
*சுரேஷ்வரர் 	
*அஸ்தாமலகர் 	
*தோடகர்
* பாஸ்கரர்
*இராமானுசர்
*மத்துவர்
*சைதன்யர்
*அப்பைய தீட்சிதர்
*வித்யாரண்யர் 
*வியாசதீர்த்தர்
*மதுசூதன சரஸ்வதி
* வாசஸ்பதி மிஸ்ரர்
*நிம்பர்க்கர்
*விஞ்ஞானபிட்சு

## 19ம் நூற்றாண்டிற்குப் பின்

*இராமகிருஷ்ண பரமஹம்சர்
*இரமண மகரிசி
*சுவாமி கிருஷ்ணானந்தார்
*சுவாமி தயானந்த சரசுவதி
*சுவாமி குருபரானந்தர்
*சுவாமி சத்யானந்த சரஸ்வதி
*சுவாமி சிட்தேச்வரனந்தா
*சுவாமி சிவானந்த சரஸ்வதி
*சுவாமி சின்மயானந்த சரஸ்வதி
*சுவாமி தயானந்த சரஸ்வதி
*சுவாமி தேஜோமயனந்தா சரஸ்வதி
*சுவாமி விவேகானந்தர்
*சட்டம்பி சுவாமி
*சுவாமி நரசிம்மானந்தர், இராமகிருஷ்ண மடம்
*சுவாமி பராமார்த்தனந்தர்
*சுவாமி யோகிராஜ்
*சுவாமி ரங்கநாதந்தர்
*சுவாமி ராம தீர்த்தர்
*நிரஞ்சினி மகாராஜ்
*பக்திவேதாந்த சுவாமி பிரபுபாதா
*பக்திவேதாந்த நாராயணன் மகாராஜ்
*பக்தி ரக்சக ஸ்ரீதர மகராஜ்
*பக்தி வைபவ பூரி மகாராஜ்
*பண்டாரக் சாஸ்திரி அதவலெ
*பரம்மஹம்ச யோகானந்தர்
*பருத்தியூர் கிருஷ்ண சாஸ்திரி
*பிரம்மரிசி நீலகண்ட குருபாதர்
*பிரேம் சிரிநாத்
*பிரேம பாண்டுரங்
*மன்னார்குடி ராஜூ சாஸ்திரி
*அபய சரணாரவிந்த பக்திவேதாந்த சுவாமி
*அபினவ வித்யாதீர்த சுவாமிகள்
*பக்தி ஹிருதய போன் சுவாமி
*பக்தி பிரக்ஞான கேசவ கோஸ்வாமி
*பக்தி சித்தாந்த சரஸ்வதி தாக்குர்
*பக்திவினோத சரஸ்வதி தாக்குர்
*பாரதி தீர்த்த சுவாமிகள்
*நிசர்கதத்த மகராஜ்
*சச்சிதானந்த சிவாபினவ நரசிம்ம பாரதி
*சுவாமி ஜ்யோதிர்மயானந்தா

## மேற்கோள்கள்


பகுப்பு:இந்து சமய பட்டியல் கட்டுரைகள்
பகுப்பு:அத்வைத வேதாந்த ஆசிரியர்கள்
திருவரங்கன் உலா

**திருவரங்கன் உலா** என்பது மாலிக் கபூர் தலைமையிலான தில்லி சுல்தான் முகம்மது பின் துக்ளக்கின் படைகள் திருவரங்கத்தினை கொள்ளையடித்த வரலாற்று உண்மை சம்பவத்தினை அடிப்படையாக் கொண்டு ஸ்ரீவேணுகோபாலன் என்பவர் எழுதிய நாவலாகும். நாவலின் முதல் பாகம் திருவரங்கன் உலா என்றும், இரண்டாம் பாகம் மதுரா விஜயம் என்றும் வெளிவந்துள்ளது. இசுலாமிய படையெடுப்பில் கொள்ளையடிக்கப்படாமல் காக்க அரங்கநாதரின் உற்சவர் சிலையை வைணவர்கள் பல்வேறு இடங்களுக்கு கொண்டு சென்று பாதுகாத்தனர். இவ்வாறு, திருவரங்கத்திலிருந்து சென்ற அரங்கனின் சிலை மீண்டும் திருவரங்கத்தினை அடைந்ததை திருவரங்கன் உலா என்று நாவலுக்குப் பெயரி்டடுள்ளார்.

## வரலாறு
### இசுலாமிய படையெடுப்பும் கொள்ளையும்
கி.பி.1325-1351	முகம்மதுபின் துக்ளக் திருவரங்கத்தில் உள்ள ரங்கநாதரின் கோவிலை இக்கொள்ளையிட முனைந்தான். பெரும்படையை எதிர்த்து கோவிலையும், கோவிலுள் உள்ள சிலைகள், ஆபரனங்கள் போன்றவற்றையும் காக்க திருவரங்க நகர மக்களும், ஆச்சாரியர்களும், தேவதாசிகளும் போராடினார்கள். நகர வாசிகள் ஆயுதமேந்தி போராடியதாகவும், தேவதாசிகள் இசுலாமிய படையினரை மயக்கி போராடியதாகவும் கருத்துண்டு. இப்போரில் பல வைணவர்கள் கொல்லப்பட்டனர்.

### உற்சவர் சிலை பாதுகாத்தல்

இசுலாமியர்களிடமிருந்து காக்க திருவரங்கத்தினை விட்டு பிற இடங்களுக்கு விலையுயர்ந்த ஆபரணங்கள், விக்ரகங்கள் போன்றவற்றை கொண்டு சென்று மறைத்தார்கள். உற்சவப் பெருமாளை திருக்கோட்டியூர், காளையார் கோவில், அழகர் மலை என்று பல இடங்களில் பதுக்கி வைத்திருந்து, இறுதியில் திருப்பதியில் பல காலம் பாதுகாப்பாக வைத்துள்ளார்கள். பின் கி.பி. 1371ல் உற்சவர் விக்ரகம் திருவரங்கத்திற்கு கொண்டுவரப்பெற்றது.

## காண்க
* மதுர விஜயம்
* பொன்னியின் செல்வன்
* உடையார்

## ஆதாரங்கள்


## வெளி இணைப்புகள்

பகுப்பு:வைணவ நூல்கள்
பகுப்பு:வரலாற்றுப் புதினங்கள்
நீலக் கடற்காயல் (ஐஸ்லாந்து)

**நீலக் கடற்காயல் (ஐஸ்லாந்து)** (Blue Lagoon (geothermal spa)) ஐஸ்லாந்தின் மிக சிறந்த சுற்றுலாத் தலங்களில் ஒன்று. இது ஒரு எரிமலை மூலம் உருவான ஒரு சூடான நீராவி பகுதியாகும். இந்த இடம் தென்மேற்கு ஐஸ்லாந்திலுள்ள ரேக்ஜேன்ஸ் தீபகற்பத்தில் கிரின்ட்விக் (Grindvik) என்னும் இடத்தில் ஒரு லாவா நிலத்தில் அமைந்துள்ளது. இது கெஃப்லாவிக் (Keflavik) விமான நிலையத்திலிருந்து 13 கி.மீ. (8 மைல்) தூரத்திலும்,  ரேக்ஜாவிக் நகரிலிருந்து 39 கி.மீ. (24 மைல்)  தூரத்திலும் அமைந்துள்ளது. இதனருகில் ஒரு புவிவெப்ப மின் உற்பத்தி நிலையம் உள்ளது. இவ்விடம் செயற்கையாக உருவாக்கப்பட்டதாகும்.

சூடான நீரில் சிலிக்கா மற்றும் சல்பர் போன்ற கனிமங்கள் அதிகமாக உள்ளன.  எனவே சொரியாசிஸ் எனப்படும் தோல் நோயை இதன் நீர் குணப்படுத்த உதவுகிறது.  இதன் வெப்ப நிலை சராசரியாக 40 டிகிரி செல்சியஸ் உள்ளது. இது ஆண்டு முழுவதும் உறைபனி நிலையிலும் அதே வெப்பத்துடன் இருக்கும்.

## மேற்கோள்கள்

## வெளியிணைப்புகள்

*Official website
*Information from Reykjavik's tourist organization 
*Blue Lagoon panoramic virtual tour 
*Blue Lagoon Iceland – Destination With An Unforgettable Experience

பகுப்பு:ஐசுலாந்து
நாரத்தம்

தமிழகத்தில் நாரத்தை, **நாரத்தம்பழம்**, நார்த்தங்காய் என்ற நிலைகளில் பயன்பாட்டில் உள்ளது. இது ஆரஞ்சு இனம். இது ஊறுகாய் செய்யவும் சித்த மருத்துவம் மற்றும் உணவிலும் பயன்படுகிறது. எலுமிச்சை அன்று. அதை விடப் பெரியதாக தோல் தடிப்புடனும் உள்ளே வெண்சுளைகளுடன் புளிப்பாக இருக்கும்.

## வகை
*ஆரஞ்சு:இது பொதுவான ஆரஞ்சுப் பழத்தைக் குறிக்கிறது.
*சாத்துக்குடி:sour orange or Bitter orange இது பொதுவாகப் வெளிர்பச்சை அல்லது பசுமஞ்சள் நிறத்தில் இருக்கும். உள்ளே வெண்சுளைகள் இருக்கும்.
*கமலாப் பழம் அல்லது கமலா ஆரஞ்சு:இது குடம் ஆரஞ்சு அல்லது குடை ஆரஞ்சு என அழைக்கப்படுகிறது. இது அளவில் சிறியதாக இருக்கும்.

## வெளி இணைப்புகள்
* http://www.foodsubs.com/Fruitcit.html
* http://www.thefruitpages.com/citrus.shtml
* http://waynesword.palomar.edu/ecoph6.htm 

## மேற்கோள்கள்

பகுப்பு:பழ மரங்கள்
டெனாலி தேசியப் பூங்கா

**டெனாலி தேசிய பூங்கா** என்பது ஐக்கிய அமெரிக்காவின்   அலாஸ்கா மாநிலத்தின் தென்கிழக்கு பகுதியில் அமைந்துள்ள தேசியப் பூங்காவாகும். டெனாலி தேசிய பூங்கா ஜார்ஜ் பார்க்ஸ் தேசிய நெடுஞ்சாலையில் அன்கொரஜிற்கு 250 மைல் வடக்கே உள்ளது. இந்த தேசிய பூங்காவின் பரப்பளவு சுமார் 9500 சதுர மைல்கள் (6 மில்லியன் ஏக்கர்). இந்தப் பகுதி ஆர்க்டிக் வட்டத்தின் அருகில் இருக்கும் ஓர் உறைபனிப் பிரதேசமாகும். இங்கு மிகவும் குளிராக இருந்தாலும் கோடை காலத்தில், வெப்பம் மிதமாக இருக்கும். டெனாலி பூங்காவின் நுழைவு கட்டணம் 50 டாலர் ஆகும். பெரும்பாலான உணவு சேவைகள் கோடை காலத்தில் மட்டுமே திறந்திருக்கும். டெனாலி பூங்காவில் 650 மேற்பட்ட வகையான பூக்கக் கூடிய செடி இனங்கள் உள்ளன. இந்த பூங்காவில் 20320 அடி உயரமான மவுண்ட் மெக் கின்லி மலை உள்ளது. மெக்கின்லி மலை  வட அமெரிக்காவின் மிகவும் உயரமான மலையாகும். இம்மலையைச் சுற்றியே டெனாலி தேசியப் பூங்கா அமைந்துள்ளது.

## உசாத்துணை

பகுப்பு:தேசியப் பூங்காக்கள்
பகல் பத்து

**பகல் பத்து** அல்லது **திருமொழித் திருநாள்** என்பது மார்கழி மாதத்தின் வளர்பிறை பிரதமை திதி முதல் தசமி திதி வரையான பத்து (10) நாட்களுக்கு நடைபெறும் உற்சவர் திருவிழாவாகும். இவ்விழா வைணவ தலங்களான திவ்ய தேசங்களில் கொண்டாடப் படுகிறது. இவ்விழாவின் போது திருமால் விதவிதமான அலங்காரங்களிலும், விதவித வாகனங்களில் காட்சிதருவார்.

மேலும் இவ்விழாவின் போது, முதல் ஆயிரம் திருப்பல்லாண்டு, கண்ணி நுண் சிறுத்தாம்பு, திருமொழி, திருக்குறுந்தாண்டகம், திருநெடுந்தாண்டகம் என இரண்டாயிரம் திருப்பல்லாண்டு பாடப்பெறுகிறது.

## ஆதாரம்
 

## வெளி இணைப்புகள்

பகுப்பு:வைணவ விழாக்கள்
இராப் பத்து

**இராப் பத்து** அல்லது **திருவாய்மொழித் திருநாள்** என்பது தசமிக்கு மறுநாளான வளர்பிறையின் ஏகாதசி திதி முதல் தேய்பிறையின் பஞ்சமி திதி வரையான பத்து (10) நாட்கள் நடைபெரும் உற்சவத் திருவிழாவாகும். இக்காலத்தில் திருமால் விதவித அலங்கார வாகனத்தில் காட்சிதருகிறார். இவ்விழாவது வைணவ தலங்களான திவ்ய தேசங்களில் கொண்டாடப்படுகிறது. மேலும் இவ்விழாவின் போது திருவாய் மொழி ஆயிரம் பாசுரம் பாடப்பெறுகிறது. 

## காண்க
பகற் பத்து

## ஆதாரம்
 

## வெளி இணைப்புகள்

பகுப்பு:வைணவ விழாக்கள்
கரிச்சான் குஞ்சு

**ஆர். நாராயணசாமி** என்ற இயற்பெயர் கொண்ட **கரிச்சான் குஞ்சு** (சூலை 10, 1919 - 1992) ஒரு தமிழ் எழுத்தாளர்.

## வாழ்க்கை வரலாறு
நாராயணசாமி தஞ்சாவூர் மாவட்டம் நன்னிலம் வட்டம், சேதனீபுரத்தில் பிறந்தார். இவரின் பெற்றோர் ராமாமிருத சாஸ்திரி- ஈஸ்வரியம்மாள். எட்டு வயது முதல் பதினைந்து வயது வரை பெங்களூரில் வேதமும் வடமொழியும் கற்றார். மதுரை ராமேஸ்வர தேவஸ்தான பாடசாலையில் ஐந்தாண்டுகள் (17 முதல் 22 வயது வரை) தமிழ் பயின்றார்.

கு. ப. ராஜகோபாலனின் (கு.ப.ரா) சீடர்களுள் ஒருவராக இருந்த நாராயணசாமி அவர் மீது கொண்ட பற்றால் “கரிச்சான் குஞ்சு” என்ற பெயரில் எழுதத் தொடங்கினார். (கு.ப.ராவின் புனைபெயர் “கரிச்சான்”). இவரின் துணைவியார் பெயர் சாரதா.  இவருக்கு லக்ஷ்மி பேபி, பிரபா, விஜயா, சாந்தா என்கிற நான்கு மகள்கள் உண்டு.

## படைப்புகள்

### சிறுகதைத் தொகுதிகள்
*எளிய வாழ்க்கை முதலிய கதைகள்- காதல் கல்பம் (1955)
*வம்சரத்தினம் (1964)
*குபேர தரிசனம் (1964)
*தெய்வீகம் (1964)
*அம்மா இட்ட கட்டளை (1975)
*அன்றிரவே (1983)
*கரிச்சான்குஞ்சு கதைகள் (1985)
*தெளிவு (1989)
*எது நிற்கும் (2016)
கரிச்சான்குஞ்சு கதைகள் - முழுத் - தொகுப்பு (2021)

### புதினங்கள்
*பசித்த மானுடம் (1978)

### குறும்புதினம்
*சுகவாசிகள் (1990)

### நாடகம்
*கழுகு (1989)
*காலத்தின் குரல்

### மொழிபெயர்ப்புகள்

*பெண்ணின் பெருமை - சரத்சந்திரர்
*இந்தியத் தத்துவ இயலில் அழிந்திருப்பனவும் நிலைத்திருப்பனவும் - தேவி ப்ரசாத் சட்டோபாத்யாயா”
*தொனி விளக்கு - ஆனந்த வர்த்தனர்"
*சூரியகாந்திப்பூவின் கனவ ஸையத் அப்துல் மலிக்"
*க்ஷேமேந்திரர் 
*சங்கரர்

### கட்டுரை நூல்கள்
*பாரதியார் தேடியதும் கண்டதும் (1982)
*கு.ப.ரா

## மேற்கோள்கள்
*பசித்த மானிடம்பசித்த மானுடம்- காலச்சுவடு கிளாசிக் வரிசை (2005)
*கரிச்சான் குஞ்சு - தோற்றம் தரும் முரண்கள், வெங்கட் சாமிநாதன் 

## வெளியிணைப்புகள்
*வறுமையிலும் வாழ்வைக் கொண்டாடிய கரிச்சான்குஞ்சு - ரவிசுப்ரமணியன் 

பகுப்பு:1919 பிறப்புகள்
பகுப்பு:1992 இறப்புகள்
பகுப்பு:தமிழ் எழுத்தாளர்கள்
பகுப்பு:தமிழக எழுத்தாளர்கள்
பகுப்பு:பிறமொழி-தமிழ் மொழிபெயர்ப்பாளர்கள்
பகுப்பு:அறிவியல் தமிழ் மொழிபெயர்ப்பாளர்கள்
ரிச்சர்டு டீடிகைண்டு

**ரிச்சர்டு டெடிகைண்டு** (*Richard Dedekind*, 1831-1916) ஓர் ஜெர்மானிய கணிதவியலாளர் ஆவார். இவர்  இயற்கணிதம், இயற்கணித எண் கோட்பாடு, மெய்யெண் ஆகியவற்றில் முக்கியப் பங்காற்றியுள்ளார். இவர் கணக் கோட்பாட்டில் ஆற்றிய பங்களிப்பும் குறிப்பிடத்தக்கது.

பகுப்பு:1831 பிறப்புகள்
பகுப்பு:1916 இறப்புகள்
பகுப்பு:செருமானியக் கணிதவியலாளர்கள்
பகுப்பு:செருமானிய மெய்யியலாளர்கள்
சைவ நூல்களின் பட்டியல்

இது சைவ சமய நூல்களின் பட்டியல் கட்டுரையாகும்.

## திருமுறை சார்ந்த நூல்கள்

* பன்னிரு திருமுறைகள் 
* திருமுறைத் தொடர் 
* திருத்தொண்டர் புராண சாரம்  
* திருப்பதிக் கோவை  
* திருப்பதிகக் கோவை  
* திருமுறை கண்ட புராணம்  
* சேக்கிழார் புராணம்  
* திருத்தொண்டர் திருநாமக்கோவை 

## சைவ சித்தாந்த நூல்கள்

* இருபா இருபது 
* உண்மைநெறி விளக்கம்
* உண்மை விளக்கம்
* கொடிக்கவி 
* சங்கற்ப நிராகரணம்
* சிவஞான சித்தியார் 
* சிவஞான போதம் 
* சிவப்பிரகாசம் 
* திருக்களிற்றுப்படியார் 
* திருவருட்பயன் 
* திருவுந்தியார் 
* நெஞ்சு விடு தூது 
* போற்றிப் பஃறொடை
* வினா வெண்பா 

## மொழிபெயர்ப்பு சைவ நூல்கள்

* அரிகரதாரதம்மியம்
* ஈச்வர குரு த்யானங்கள் 
* சிவதத்துவ விவேகம்
* சிவபர ஸ்லோகங்கள்
* சிவார்ச்சனா சந்திரிகை 
* சுருதி ஸுக்தி மாலை 
* பஞ்சரத்ன ஸ்லோகங்கள் 
* பரப்ரம்ம தச சுலோகீ 

## தல புராணங்கள்

* இரட்டைமணி மாலை
* கச்சித் திருவேகம்பர் ஆனந்தக் களிப்பு 
* கச்சி ஆனந்த ருத்ரேசர் பதிகம் 
* காசிக் கலம்பகம் 
* காஞ்சிப் புராணம் 
* சிதம்பர செய்யுட் கோவை 
* சிதம்பர மும்மணிக் கோவை 
* திருக்குற்றாலக் குறவஞ்சி 
* திருவாரூர் நான்மணி மாலை 
* திருவிளையாடற் புராணம்
* பிரபந்தத்திரட்டு 
* மதுரைக் கலம்பகம்
* மதுரைக் கோவை 
* மதுரை மாலை 
 

## வீரசைவ நூல்கள்

* இட்டலிங்க அபிடேகமாலை  
* ஊத்துக்காடு வேங்கடசுப்பையரின் ஸப்த ரத்னம் 
* ஏசு மத நிராகரணம்  
* குறுங்கழி நெடில் 
* கைத்தல மாலை  
* சித்தாந்த சிகாமணி  
* சிவநாம மகிமை 
* திருத்தொண்டர்மாலை 
* நிரஞ்சன மாலை  
* நெடுங்கழி நெடில் 
* பழமலை அந்தாதி 
* பிக்ஷாடன நவமணி மாலை  
* பிரபுலிங்க லீலை  
* வேதாந்த சூடாமணி 

## பொது சைவ நூல்கள்

* கந்த புராணம் 
* சித்தாந்த சாத்திரம் 
* சிவபோக சாரம் 
* சொக்கநாத கலித்துறை 
* சொக்கநாத வெண்பா 
* சோடசகலாப் பிராத சட்கம்
* நடராசபத்து 
* நீலகண்டசிவன் பாடல்கள் 
* முத்தி நிச்சயம் 
* முத்துத்தாண்டவர் பாடல்கள் 

பகுப்பு:சைவ சமய பட்டியல் கட்டுரைகள்
சிவ தாண்டவங்களின் பட்டியல்

இது **சிவ தாண்டவங்களின் பட்டியல்** கட்டுரையாகும்.
# அசபா தாண்டவம் 
# அஞ்சிதம் 
# அதிக்ராந்தம் 
# அபக்ராந்தம்
# அபவித்தம் 
# அர்கலம் 
# அர்த்தமத்தல்லி 
# அர்த்தஸ்வஸ்திகம்
# அர்த்தஸூசி
# அர்த்த ரேசிதம் 
# அர்தத நிகுட்டம் 
# அலாதகம் 
# அவாஹித்தம் 
# ஆக்ஷிப்தம் 
# ஆவர்த்தம் 
# ஆனந்த தாண்டவம் 
# ஆஷிப்தரேசிதம் 
# உக்ர தாண்டவம்
# உத்கட்டிதம் 
# உத் விருத்தம்
# உபஸ்ருதம்
# உமா தாண்டவம் 
# உருத்வ்ருத்தம்
# உரோமண்டலம் 
# உன்மத்தம் 
# ஊத்வஜானு 
# ஊர்த்துவ தாண்டவம்  
# ஏலகாக்ரீடிதம்
# க்ராநதம் 
# க்ருத்ராவலீனம்  
# கங்காவதரணம்
# கடிச்சன்னம் 
# கடிப்ராந்தம் 
# கடீஸமம்
# கண்டஸூசி 
# கரிஹஸ்தம்
# கருடப்லுதம்
# கஜக்ரீடிதம் 
# கஜ சம்ஹாத் தாண்டவம்
# காளிகா தாண்டவம்
# குஞ்சிதம் 
# கூர்நிடம் 
# கௌரி தாண்டவம்
# சக்ரமண்டலம் 
# சதுரம் 
# சந்தியா தாண்டவம்
# சம்ஹார தாண்டவம்
# சிம்ஹ விக்ரீடிதம்  
# சிருங்காரத் தாண்டவம்
# சின்னம்
# சுத்த தாண்டவம் 
# ஞானசுந்தர தாண்டவம் 
# டோலபாதம் 
# தண்டபக்ஷம் 
# தண்டபாதம்
# தண்டரேசிதம் 
# தலவிலாசிதம் 
# தலஸங்கட்டிதம்
# தவஸம்ஸ்போடிதம்  
# தாளபுஷ்பபுடம் 
# திக்ஸ்வஸ்திகம் 
# நாகாபஸர்ப்பிதம் 
# நிகுஞ்சிதம் 
# நிகுட்டம் 
# நிசும்பிதம் 
# நிதம்பம்
# நிவேசம்
# நூபுரம் 
# ப்ரமரம் 
# பர ஸர்ப்பிதம் 
# பரிவ்ருத்தம் 
# பாதாபவித்தகம் 
# பார்ஸ்வக்ராந்தம்
# பார்ஸ்வ நிகுட்டனம் 
# பார்ஸ்வ ஜானு
# பிரம்ம தாண்டவம் 
# பிரளய தாண்டவம்
# பிருஷ்டஸ்வஸ்திகம் 
# பிரேங்கோலிதம்
# புஜங்கத்ராசிதம் 
# புஜங்கத்ராஸ்த ரேசிதம் 
# புஜங்க தாண்டவம்
# புஜங்காஞ்சிதம்
# பூத தாண்டவம்
# மண்டல ஸ்வஸ்திகம் 
# மத்தல்லி  
# மதக்ஷலிதம் 
# மயூரலலிதம்
# முனி தாண்டவம் 
# ரேசித நிகுட்டம்  
# லதா வ்ருச்சிகம் 
# லலாட திலகம்
# லலிதம் 
# லீனம் 
# லோலிதம்
# வ்ருஷ்பக்ரீடிதம் 
# வக்ஷஸ்வஸ்திகம்
# வர்த்திதம் 
# வலிதம்
# வலிதோருகம்
# விக்ஷிப்தம் 
# விக்ஷிப்தாக்ஷிப்தம்
# வித்யுத் ப்ராந்தம் 
# விநிவ்ருத்தம்
# வியம்ஸிதம்
# விருச்சிககுட்டிதம் 
# விருச்சிகம்
# விருச்சிக ரேசிதம்
# விவ்ருத்தம்
# விவர்திதம் 
# விஷ்கம்பம் 
# விஷ்ணுக்ராந்தம்
# வைசாக ரேசிதம் 
# ஜநிதம்
# ஸ்கலிதம்
# ஸ்வஸ்திகம் 
# ஸ்வஸ்திக ரேசிதம் 
# ஸகடாஸ்யம் 
# ஸம்ப்ராந்தம்
# ஸமானதம் 
# ஸர்பிதம் 
# ஸன்னதம் 
# ஸிம்ஹாகர்சிதம் 
# ஸூசிவித்தம் 
# ஸூசி 
# ஹரிணப்லுதம்

பகுப்பு:சிவதாண்டவங்கள்‎
பகுப்பு:சைவ சமய பட்டியல் கட்டுரைகள்
கதிரச்சம்

**கதிரச்சம்** (*radiophobia*) என்பது எக்சு-கதிர் போன்ற அயனாக்கும் கதிர்வீச்சுக்கள் பற்றிய அச்சத்தைக் குறிக்கும். இச்சொல் பொதுவாக மருத்துவ நோக்கில் அல்லாது அணுக்கரு ஆற்றல் குறித்த பொதுவான எதிர்ப்பலை பற்றியதே.

சிலருக்கு அதிக உயரத்தையோ பூச்சிகளையோ இருட்டையோ இப்படி பலபல பொருட்களைப் பற்றிய அச்சம் உள்ளது. அதுபோல் சிலருக்கு கதிர் வீச்சினைப் பற்றிய அச்சம் உள்ளது. இதற்கு காரணம் இல்லாமலில்லை. ஆனாலும் இது மிகைப்படுத்தப் பட்டுள்ளது. போதிய கவனம் எடுத்துக் கொண்டால் இந்த அச்சம் தேவையற்ற ஒன்று எனத் தெரியும். அணு உலைகளை அடுத்து காணப்படும் கதிர் வீச்சு இயற்கைப் பின்புல அளவைவிடக் குறைவானதே. நமது உடலில் பொட்டாசியம் 40, கரி 14, மிகவும் குறைந்த அளவு பிற கதிரியக்கம் உடைய தனிமங்களும் காணப்படுகின்றன.

## வெளி இணைப்புகள்
* Michel Fernex "The Chernobyl catastrophe and health"
* "Radiophobia" of Lyubov Sirota in video.

பகுப்பு:கதிரியக்கம்
திருஅரிமேய விண்ணகரம்

**திருஅரிமேய விண்ணகரம்** அல்லது **குடமாடு கூத்தன் கோயில்** என்பது 108 வைணவத் திருத்தலங்களில் ஒன்றாகும். திருமங்கையாழ்வாரால் பாடல் பெற்ற இத்தலம் சீர்காழிக்கு கிழக்கே ஐந்து மைல் தொலைவில் திருநாங்கூரில் அமைந்துள்ளது.  கோவர்த்தன மலையைக் குடையாகப் பிடித்து ஆடிய இறைவன் என்பதால் குடமாடு கூத்தன் என்ற பெயர். உதங்க முனிவர் இறைவனைக் குறித்து தவம் புரிந்து, கோபால கண்ணனாக இத்தலத்தில் பெருமாளைத் தரிசித்ததாக ஒரு வரலாறும் உண்டு. தை அமாவாசைக்கு மறுநாள் திருநாங்கூரில் நடைபெறும் கருடசேவைக்கு இவரும் எழுந்தருள்வார். திருமங்கையாழ்வார் இத்தலத்தினை 10 பாக்களில் பாடியுள்ளார்.

## மேற்கோள்கள்

பகுப்பு:108 திவ்ய தேசங்கள்
பகுப்பு:திருநாங்கூர் பதினொரு திருப்பதிகள்
பகுப்பு:மயிலாடுதுறை மாவட்டத்திலுள்ள பெருமாள் கோயில்கள்
ஆதித்தமிழன்

**ஆதித்தமிழன்** என்னும் இதழ் தமிழ் நாட்டின் திருவள்ளூர் மாவட்டத்தில் உள்ள பொன்னேரி என்னும் நகரில் இருந்து திங்கள்தோறும் வெளிவருகிறது.  இது  சு. நடராசன் என்பவரால் 2011 பிப்ரவரி திங்களில் தொடங்கப்பட்டது. ஆதித்தமிழர் விடுதலை இயக்கத்தின் கொள்கைகளையும் நடவடிக்கைகளையும் பரப்புவதற்காக இவ்விதழ் வெளியிடப்படுகிறது.  *வஞ்சிக்கப்பட்டோரின் வாழ்வுரிமைப் போராளி!* என்பது இவ்விதழின் முத்திரைத்தொடர் ஆகும்.

## ஆசிரியர் குழு

ஆதித்தமிழர் விடுதலை இயக்கத்தின் பொதுச்செயலாளரான அ. வினோத் என்பவரே இவ்விதழின் ஆசிரியர் ஆவார். சு. நடராசன் என்பவர் இதழின் பதிப்பாசிரியராகவும்  கா. சா. சரவணன், யாக்கன் என்போர் ஆசிரியர் குழு உறுபினர்களாகவும் பணியாற்றுகின்றனர்.

## சான்றடைவு


பகுப்பு:தமிழ்நாட்டுத் தமிழ் இதழ்கள்
இதழ்கள்
பகுப்பு:இதழ்கள்
தமிழ் முழக்கம்

**தமிழ் முழக்கம்**  என்னும் இதழ் தமிழ் நாட்டில் சென்னை நகரில் இருந்து வெளிவரும் திங்களிருமுறை இதழாகும்.   தமிழ் முழக்கம் பதிப்பகத்தின் உரிமையாளரான சாகுல் அமீது என்பவரால் 2010 திசம்பர் 1 ஆம் நாள் தொடங்கப்பட்டது. சீமான் தலைமையில் இயங்கும் நாம் தமிழர்  என்னும் இயக்கத்தின் கொள்கைகளையும் நடவடிக்கைகளையும் பரப்புவதற்காக இவ்விதழ் வெளியிடப்படுகிறது.

## ஆசிரியர் குழு
இவ்விதழில் சாகுல் அமீது ஆசிரியராகவும் பேராசிரியர் மருதமுத்து சிறப்பாசிரியராகவும், ம. போர்க்கொடி, மணி செந்தில், சிபி சந்தர், மு. ப. செ. நாதன் ஆகியோர் உதவி ஆசிரியர்களாகவும் பணியாற்றுகின்றனர்.

## சான்றடைவு


பகுப்பு:தமிழ்நாட்டுத் தமிழ் இதழ்கள்
இதழ்கள்
பகுப்பு:இதழ்கள்
வேற்றுரு விலங்கு

**வேற்றுரு விலங்கு** (monster) என்பது  திகில் புனைவு மற்றும் சாகசப் புராணங்களில் விபரிக்கப்படும் அச்சமூட்டக்கூடிய அல்லது மாற்றுப் பலங்கொண்ட படைப்புகளாகும்.

பகுப்பு:தொன்மவியல்
பகுப்பு:நாட்டுப்புறவியல்
திருத்தேவனார்த் தொகை

**திருத்தேவனார்த் தொகை** என்பது 108 வைணவத் திருத்தலங்களில் ஒன்றாகும். 
திருமங்கையாழ்வாரால் பாடல் பெற்ற இத்தலம்  திருநாங்கூர் பதினொரு திருப்பதிகளுள் ஒன்று. இதனைக் கீழ்ச்சாலை என்றும் குறிப்பிடுவர். திருநாங்கூரிலிருந்து சுமார் 1 மைல் தொலைவில் மன்னியாற்றின் தென்கரையில் இக்கோயில் அமைந்துள்ளது. திரு நாங்கூரில் பதினொரு திருப்பதிகளிலும் கோயில் கொண்டுள்ள நாராயணனைச் சேவிக்க தேவர்கள் வந்த போது தேவர்கள் இந்த இடத்தில் கூட்டம் கூட்டமாய் அவை கூடி நின்றதால் தேவனார்த் தொகை ஆயிற்று.

## மேற்கோள்கள்

பகுப்பு:108 திவ்ய தேசங்கள்
பகுப்பு:திருநாங்கூர் பதினொரு திருப்பதிகள்
பகுப்பு:மயிலாடுதுறை மாவட்டத்திலுள்ள பெருமாள் கோயில்கள்
நங்காஞ்சி ஆறு அணை

தமிழ்நாடு, திண்டுக்கல் மாவட்டம், ஒட்டன்சத்திரம் வட்டம் வடகாடு கிராம மலைப்பகுதியில் உருவாகும் சிற்றாறுகள் பரப்பலாறு அணையில் தேங்கி, தேங்கும் நீர் மற்றும் உபரி நீர், விருப்பாட்சி என்ற கிராமத்திற்கு அருகில் தலையூத்து என்ற இடத்தில் சிற்றருவியாக விழுந்து சிறு ஆறாக நங்காஞ்சி ஆறு என்ற பெயரில் வடகிழக்காக விருப்பாச்சி, அரசப்பபிள்ளைபட்டி, தங்கச்சியம்மாபட்டி, சவ்வாதுபட்டி ஆகிய ஊர்களின் வழியாக ஓடி இடையகோட்டை ஊரின் அருகில் சுமார் 24.00.00 ஹெக்டேர் (60.00ஏக்கர்) நிலப் பரப்பில் நீர் தேக்கி வைக்கப்பட்டு விவசாயத்திற்கு பயன்படுத்தப்படுகிறது.

## மேற்கோள்கள்

## வெளி இணைப்புகள்
*http://india-wris.nrsc.gov.in/wrpinfo/index.php?title=Nanganjiyar_D00991
*http://india-wris.nrsc.gov.in/wrpinfo/index.php?title=Nanganjiar_Resevoir_JI02615
*http://www.karur.tn.nic.in/agriculture.htm 
*http://www.wrd.tn.gov.in/Reservoir_details.pdf -பொள்ளாச்சிப் பகுதி
*http://www.wrd.tn.gov.in/images/Dams/PalarPorandalar-DGL.JPG
*NANGANJIYAR BASIN DIVISION, P.W.D., WATER RESOURCES ORGANISATION, PALANI 

பகுப்பு:திண்டுக்கல் மாவட்டத்திலுள்ள அணைகள்
வால்ட் டிஸ்னி உலகம்

**வால்ட் டிஸ்னி உலகம்** (*Walt Disney World*) அல்லது **வோல்ட் டிஸ்னி உலக ஓய்விடம்** சுருக்கமாக **டிஸ்னி உலகம்** என்பது உலகின் மிக அதிகமானோர் செல்லும் சுற்றுலா மற்றும் பொழுதுபோக்கு ஓய்விடமாகும். இது அமெரிக்காவின் புளோரிடாவில் உள்ள பியூனா விஸ்டா என்ற ஏரியில் அமைந்துள்ளது. வால்ட் டிஸ்னி நிறுவனத்தால் பராமரிக்கப்படும் இவ்விடத்தின் பரப்பளவு 30,080 ஏக்கர் (12,173 ஹெக்டயர்; 47 சதுர மைல்) பரப்பளவைக் கொண்டது. வால்ட் டிஸ்னி உலகில் நான்கு கேளிக்கைப் பூங்காக்களும் மற்றும் இரண்டு நீர்ப் பூங்காக்களும், இருப்பத்து நான்கு ஓய்வு விடுதிகளும் மற்றும் இரு ஆரோக்கிய நீரூற்று மற்றம் உடற்பயிற்சி நிலையங்கள், ஐந்து கோல்ப் விளையாட்டிடங்கள் மற்றும் பிற பொழுதுபோக்கு அம்சங்களும் உள்ளன.

## இதனையும் காண்க
* டிஸ்னிலாண்ட், லாஸ் ஏஞ்சலஸ்
## மேற்கோள்கள்

## வெளியிணைப்புகள்

பகுப்பு:சுற்றுலா
பகுப்பு:புளோரிடா
பகுப்பு:டிஸ்னி கேளிக்கைப் பூங்காக்கள்
திருநாங்கூர் பதினொரு திருப்பதிகள்

**திருநாங்கூர் பதினொரு திருப்பதிகள்** என்பது 108 வைணவத் திருத்தலங்களில் சோழநாட்டுத் திருப்பதிகளுள் திருநாங்கூர் என்னும் ஊரிலுள்ள ஆறு திவ்ய தேசங்களையும் இவ்வூரைச் சுற்றி அருகருகே, ஒன்று அல்லது ஒன்றரை மைல் தூரங்களில் உள்ள 5 திவ்ய தேசங்களையும் சேர்த்து வழங்கப்படும் பெயராகும். 

ஒவ்வோர் ஆண்டும் தை அமாவாசைக்கு மறுநாள் திருநாங்கூரில் திருமணிமாடக் கோயில் என்று அழைக்கப்படும் நாராயணப்
பெருமாள் சன்னதியில்  ஆண்டுதோறும் நடைபெறும் கருடசேவை திருவிழாவுக்கு இந்த 11 கோயில்களின் உற்சவர் சிலைகளும் எடுத்துவரப்படும். இந்த 11 பெருமாள்களையும் திருமங்கையாழ்வார் பாசுரத்தால் ஒருவருக்கு அடுத்து ஒருவராக மங்களாசாசனம் செய்வார்கள். அதன்பின் திருமங்கையாழ்வாரை மணவாள மாமுனிகள் பாசுரத்தால் மங்களாசாசனம் செய்வார். இந்தக் கருட சேவையை காண்பதற்கு இந்தியாவெங்கிலும் உள்ள பக்தர்கள் கூடுவர்.

## பதினோரு திருப்பதிகள்
திருநாங்கூருக்குள்ளேயே இருக்கும் கோயில்கள்:
# திருக்காவளம்பாடி              
# திருஅரிமேய விண்ணகரம்       
# திருவண்புருடோத்தமம்           
# திருச்செம்பொன் செய்கோயில்    
# திருமணிமாடக் கோயில்          
# திருவைகுந்த விண்ணகரம்
திருநாங்கூருக்கு வெளியே இருக்கும் கோயில்கள்:
# திருத்தேவனார்த் தொகை  
# திருத்தெற்றியம்பலம்  
# திருமணிக்கூடம்  
# திருவெள்ளக்குளம்
# திருப்பார்த்தன் பள்ளி 

ஆண்டுதோறும் இந்த பெருமாள்களை மங்களாசாசனம் செய்ய, திருமங்கையாழ்வார் இங்கு வருவதாக பக்தர்களின் நம்பிக்கை. திருநாங்கூர் சுற்றி உள்ள வயல் வெளிகளில் கருடசேவைக்கு (முதல்நாள் நள்ளிரவில்) காற்றினால் நெற்பயிர்கள் சலசல என்று இரிய அந்த சத்தத்தைக் கேட்ட உடன் திருமங்கையாழ்வார் பிரவேசித்துவிட்டதாக பக்தர்கள் கூத்தாடுவதும், திருமங்கையாழ்வாரால் மிதிக்கப்பட்ட வயல்வெளிகளில் மிகுந்த நெல் விளையும் என்பதும் இப்பகுதியில் நிலவும் நம்பிக்கையாகும்.

இவ்வூரில் 11 சிவன் கோவில்களும் இருந்தன. அவற்றில் சிலவே எஞ்சியுள்ளன. அதுமட்டுமல்லால் ராமர் வணங்கிய பிள்ளையார் கோவில் உண்டு. இவர் நாலாயிரத்தில் ஒருவர் அல்லது 4000 பிள்ளையார் என்று அழைக்கப்படுகிறார்.

## மேற்கோள்கள்

## வெளி இணைப்புகள்
* திருநாங்கூர் பதினொரு கருட சேவை- 4(2008)

பகுப்பு:108 திவ்ய தேசங்கள்
பகுப்பு:திருநாங்கூர் பதினொரு திருப்பதிகள்‎
பகுப்பு:மயிலாடுதுறை மாவட்டம்

பகுப்பு:மயிலாடுதுறை மாவட்டத்திலுள்ள கோயில்கள்
குண்டோதரனுக்கு அன்னமிட்ட படலம்

**குண்டோதரனுக்கு அன்னமிட்ட படலம்** என்பது சிவபெருமானது அறுபத்து நான்கு திருவிளையாடல்களை விளக்கும் பரஞ்சோதி முனிவர் எழுதிய திருவிளையாடல் புராணம் நூலின் மதுரைக் காண்டத்தில் வருகின்ற எழாவது படலமாகும். இப்படலத்தில் மீனாட்சி சுந்தரேஸ்வர் திருமண விருந்தில் மீனாட்சிக்கு ஏற்பட்ட கர்வத்தினை சிவபெருமான் குண்டோதரன் என்ற தனது பூதகனத்தினை வைத்து தீர்த்தமை இடம்பெற்றுள்ளது.

## படலச் சுருக்கம்

### சுந்தரர் மீனாட்சி திருமண விருந்து
சுந்தரர் மீனாட்சி திருமணம் மதுரையில் நடந்தது. அதன் பின் லட்சக்கணக்கான மக்கள் சாப்பிட்ட பின்னும் மடப்பள்ளியில் உணவு அப்படியே இருந்தது. மணமகளான மீனாட்சியிடம் அரண்மனை ஆட்கள் இதைப் பற்றி கூறினார்கள்.

### மீனாட்சியின் கர்வம்
மீனாட்சிக்கு இத்தனை மக்கள் உண்டபின்னும் தன் அரண்மனை உணவு தீராமல் இருப்பது கண்டு, கர்வம் வந்தது. சுந்தரேசரிடம் மணமகன் வீட்டில் சாப்பிடாமல் யாரேனும் உள்ளார்களா? என்று மீனாட்சி வினவினார்.

### குண்டோதரன் பசி
சுந்தரேசர் தனது பூதகணங்களை அழைத்து உணவருந்தாதவர் யாரென வினவினார். குண்டோதரன் என்ற பூதம் மட்டும் திருமண வேலைகளில் மூழ்கியிருந்தமையால் உணவருந்தாமல் இருந்தார். அதை அறிந்த சிவபெருமான் குண்டோதரனை உணவருந்தி விட்டு வரும்படி கூறினார். அத்துடன் வடவைத்தீ எனும் பசியை உண்டாக்கினார். 

### மீனாட்சியின் புரிதல்
மடப்பள்ளியில் உள்ள அனைத்து உணவுகளையும் குண்டோதரன் உண்டார். அதன் பிறகும் பசி அடங்கவில்லை. மீண்டும் சமையல் செய்து உணவிட்டனர், அதையும் குண்டோதரன் உண்டார். இதையறிந்த மீனாட்சி சுந்தரேசரின் லீலை என்பதை அறிந்தார். ஈசனை சரணடைந்தார்.

### குண்டோதரன் பசியாற்றல்
குண்டோதரனின் பசியை நீக்க சுந்தரர் அன்னப்பூரணியை அழைத்தார். குண்டோதரனின் பசியடங்கியது, ஆனால் நீர் நிலைகள் அனைத்திலும் உள்ள நீரைக் குடித்தாலும், தாகம் மட்டும் அடங்கவில்லை. இதனால் சிவபெருமான் தனது ஜடாமுடியில் இருந்த கங்கையை குண்டோதரனின் தாகம் தீர்க்குமாறு கூறினார். மதுரையில் நதியாக ஓடிய கங்கையை வைகை என்று அழைக்கின்றனர்.  இதுபற்றி அன்னக் குழியும் வைகையும் அழைத்த படலம் என்பதில் செய்தியுள்ளது.

## காண்க
* மீனாட்சி திருக்கோவில்
* பூத கணம்
* குண்டோதரன்
* சுந்தர் கோவில்

## ஆதாரங்கள்


பகுப்பு:திருவிளையாடல்கள்
இல. செ. கந்தசாமி

**இல. செ. கந்தசாமி** (*L. S. Kandasamy*) (திசம்பர் 24, 1939 – ஏப்ரல் 6, 1992), தமிழ்ப் பேராசிரியரும் எழுத்தாளரும் இதழாளரும் ஆவார்.  இவர் தனது வாழ்க்கையை பள்ளி ஆசிரியராகத் தொடங்கி, தமிழ்நாடு வேளாண்மைப் பல்கலைக்கழகத்தில் தமிழ்த் துறையின் தலைவராக உயர்ந்தவர்.  இவர் புதினங்கள், புதுக்கவிதைகள், தன்முன்னேற்ற நூல்கள், உழவு குறித்த நூல்களை எழுதியுள்ளார்.

## பிறப்பு
 
இல. செ. கந்தசாமி 1939 திசம்பர் 24 ஆம் நாள் இராசிபுரத்திற்கு அருகில் உள்ள இலக்கபுரம் என்னும் சிற்றூரில்  பிறந்தார்.

## கல்வி
கந்தசாமி பள்ளிக் கல்வியை தனது ஊரிலேயே பெற்றார்.  1957 ஆம் ஆண்டு முதல் 1961 ஆம் ஆண்டு வரை கல்லூரியில் பயின்று தமிழ்ப் புலவர் பட்டம் பெற்றார்.  பள்ளியில் தமிழாசிரியராகப் பணியாற்றிக்கொண்டே தனியே பயின்று கலை முதுவர் பட்டத்தில் பல்கலைக் கழக அளவில் முதன்மையானராகத் தேறினார்.

1978 ஆம் ஆண்டில் ஆந்திர மாநிலத்தில் உள்ள திருவேங்கடவன் பல்கலைக் கழகத்தில் முனைவர் பட்ட ஆய்விற்காகப் பதிவு செய்தார். 1985 நவம்பர் 13 ஆம் நாள் முனைவர் பட்டம் பெற்றார்.

## இல்லற வாழ்க்கை
கமலம் என்பவரை கந்தசாமி 1967 ஆகத்து 21 ஆம் நாள் மணந்தார்.

## பணிக்கள வாழ்க்கை
1961ஆம் ஆண்டில் தமிழாசிரியராக உயர்நிலைப் பள்ளியொன்றில் பணியாற்றினார்.
1972ஆம் ஆண்டில் கோவை வேளாண்மைப் பல்கலைக் கழகத்தில் தமிழ் விரிவுரையாளராகப் பணியேற்றார்.

## எழுத்துப்பணி

## இதழாசிரியர்
கோவை வேளாண்மைப் பல்கலைக் கழகம் வெளியிட்ட ஏர் உழவன் என்னும் இதழின் ஆசிரியராக 1975ஆம் ஆண்டில் கந்தசாமி பொறுப்பேற்றார். பின்னர் வளரும் வேளாண்மை என்னும் இதழின் ஆசிரியப் பொறுப்பையும் ஏற்றார்.

1988 ஆம் ஆண்டில் தன்முன்னேற்றத்தை வலியுறுத்தும் தன்னம்பிக்கை என்ற மாத இதழைத் தொடங்கினார். அவரது மறைவுக்குப் பிறகு அவரது உறவினர்களும் நண்பர்களும் இவ்விதழைத் தொடர்ந்து நடத்தி வருகின்

## வெளிநாட்டுப் பயணம்
கந்தசாமி 1986ஆம் ஆண்டில் அமெரிக்கா, கனடா, இங்கிலாந்து, பிரான்சு ஆகிய நாடுகளுக்கு 40 நாள்கள் பயணமாகச் சென்று திரும்பினார்.

1987 ஆம் ஆண்டில் தாய்லாந்து, ஆங்காங்கு, தென்கொரியா, சப்பான், பிலிப்பைன்சு, சிங்கப்பூர் ஆகிய தென்கிழக்கு ஆசிய நாடுகளுக்குச் சென்று திரும்பினார்.

1988 ஆம் ஆண்டில் ஆறாவது உலகத் தமிழாராய்ச்சி மாநாட்டில் கலந்துகொள்ள மலேசியா சென்றார். பின்னர் அங்கிருந்து சிங்கப்பூர் சென்று திரும்பினார்.

1990 ஆம் ஆண்டில்  இசுரேல், சோர்டான், எகிப்து ஆகிய நாடுகளுக்குச் சென்று திரும்பினார்.

## மறைவு
இல. செ. கந்தசாமி 1992 ஏப்ரல் 6 ஆம் நாள் கோயமுத்தூரில் மரணமடைந்தார்.
## மேற்கோள்கள்


## வெளி இணைப்புகள்
* "A magazine for personality development" , by Subha J. Rao on April 18, 2004, *The Hindu*
* ''தன்னம்பிக்கை'' இதழின் வலைத்தளம் 
* Google Books list of works authored or co-authored
* The Agrarian History of South Asia

பகுப்பு:1939 பிறப்புகள்
பகுப்பு:1992 இறப்புகள்
பகுப்பு:தமிழ் எழுத்தாளர்கள்
பகுப்பு:தமிழ்ப் பேராசிரியர்கள்
வல்லு

**வல்லு** என்பது சங்ககால விளையாட்டுகளில் ஒன்று. இதில் பல வகை உண்டு. எல்லாம் பொழுதுபோக்குக்காக விளையாடப்படுபவை. இது ஓர் ஊழ்த்திற விளையாட்டு. இந்த விளையாட்டில் வல்லநாய் என்னும் உருட்டுகாய் உருட்டப்படும். அதில் வரும் எண்ணுக்கு ஏற்ப அரங்குக்கட்டங்களில் கட்டுகாய்கள் கட்டப்படும். கட்டுகாய்களைக் கட்டுவது உத்தித்திறன். இதுபோன்ற ஆட்டங்களில் வெற்றி பெற்றவர்களை இக்காலத்தில் 'பழம் பெற்றவர்' எனக் கூறுகின்றனர். இந்த விளையாட்டைப்பற்றித் தொல்காப்பியமும், சங்கநூல்களும் குறிப்பிடுகின்றன. இக்கால சதுரங்கத்தோடு வல்லு விளையாட்டை தொடர்புபடுத்தி திரு மன்னர் மன்னன் உள்ளிட்ட தமிழ் ஆய்வாளர்கள் கட்டுரைகள் எழுதியுள்ளனர்.

## சங்கநூல் தரும் செய்திகள்
* வல்லுப்பலகையில் வல்லநாய் உருட்டி ஆடப்படும் ஆட்டம்.   'வல்' என்பது நட, செல் என்பது போன்றதோர் தொழில்பெயர். வல் என்னும் சொல் வல்லு விளையாடும் தொழிலைக் குறிக்கும். இந்த விளையாட்டுக்குப் பயன்படுத்தப்படும் பலகையை 'வல்லுப்பலகை' என்றும், 'வல்லப்பலகை' என்றும் வழங்குவர். இந்த ஆட்டத்தில் பயன்படுத்தப்படும் காய்களை 'வல்லுநாய்' என்றும், 'வல்லநாய்' என்றும் வழங்குவர். இது வல்லப்பலகையில் வல்லநாய்களை உருட்டி ஆடப்பட்ட விளையாட்டு எனத் தெரிகிறது. 
* முதியவர் வல்லு ஆடுவர். ஊரின் பொதுமன்றத்தில் வல்லு விளையாடுவதற்கு அமைக்கப்பட்டிருந்த பலகையைக் கறையான் அரித்துவிட்டதாம். 
* வல்லுப்பலகை - கூனி ஒருத்தியைக் குறளன் ஒருவன் தன் ஆசைக்கு இணங்கும்படி வற்புறுத்துகிறான். இணங்காத கூனி அந்தக் குறளனை வல்லிப்பலகையை நிறுத்தி வைத்திருப்பது போல் இருக்கிறான் என்று குறிப்பிடுகிறாள்.  இதனால் வல்லுப்பலகையானது சுமார் மூன்றடி உயரம் இருக்கும் என்பதை உணரமுடிகிறது. 
* வல்லுப்போர் என்பது வல்லமையைக் காட்டும் போர்.  ஒருத்தி ஒருவனை வல்லுப்போர் வல்லான் எனக் குறிப்பிடுகிறாள். இதில் 'மலைமேல் மரம்' என்னும் குழூஉக்குறியைப் பயன்படுத்துகிறாள்.  வல்லுக்காய்களை வட்டுருட்டாகவும் , நெட்டுருட்டாகவும்  உருட்டுதல் அவரவர் கைத்திறம்.

## வல்லுக்காய் அளவு
வல்லநாய் எனப்பட்ட வல்லுக்காயின் அளவு பருவ மகள் முலை அளவினது என்று குற்றாலக் குறவஞ்சி நூல் குறிப்பிடுகிறது. 

## அடிக்குறிப்பு

பகுப்பு:சங்ககால விளையாட்டுகள்
வீளை

thumb|''வீளையடிக்கும் சிறுவன்'', ஃவிராங்கு துவெனெக்கு (1872)**வீளை** என்பது வாயால் எழுப்பப்படும் ஒருவகை இசை. உல்லாசமாக உலவும் காலத்தில் சிறுவர் வீளை ஒலியை இசையுடன் எழுப்பி மகிழ்வர். வாயைக் குவித்து எழுப்பும்போது அது இன்னிசையாக வரும். வாயில் கட்டை விரலையும் ஆள்காட்டி விரலையும் சேர்த்து வைத்தோ, ஆள்காட்டி விரலை மட்டும் மடித்து வைத்தோ எழுப்பப்படும் வீளை ஒலி பேரொலியாக இருக்கும். விரல் வைத்து ஒலிக்கும் வீளையைச் சங்கப்பாடல்கள் **மடிவிடு வீளை** எனக் குறிப்பிடுகின்றன.

காதலன் காதலியின் கவனத்தை ஈர்க்க வீளையிசையைப் பயன்படுத்துவதும் உண்டு. தொழிலுக்குப் பயன்படும் வீளையிசை பற்றிச் சங்கப்பாடல்கள் சுவையான செய்திகளைத் தருகின்றன.

##### வீளை ஒலி
ஆண்பருந்து பெண்பருந்தை அழைக்கும் ஒலி அம்பு பாயும் ஒலி, ஆகியவை வீளை ஒலிக்கு உவமைகள்.

##### வீளை பயன்பாடு
* உமணர் உப்புவண்டி ஓட்டும்போது வீளை ஒலி எழுப்புவர். அது வண்டி இழுக்கும் எருது கழுத்தில் கட்டப்பட்டிருக்கும் மணியின் ஒலியோடு சேர்ந்து ஒலிக்கும். பாலை நில வழியில் பொருள்தேடச் செல்வோருக்கு இந்த ஒலிகள் ஆள் துணை இருக்கிறது என்னும் ஆறுதலைத் தரும்.
* இடையனின் வீளை ஒலியைக் கேட்டதும் ஆட்டுக்குட்டியைக் கவர வந்த நரி பயந்து ஓடிவிடும்.
* காட்டில் ஆடு மேய்க்கும் இடையன் மேயும் ஆடுகளை அழைத்துத் திருப்புவதற்காக எழுப்பும் வீளை ஒலி கேட்டு முயல் பயந்து ஓடி புதரில் ஒளிந்துகொள்ளும்.
* எயினர் காட்டு மாடுகளைப் பயந்தோடச் செய்ய வீளையொலி எழுப்புவர்.
* யானையை ஓட்ட வீளை ஒலியைப் பயன்படுத்துவர்.
* மான் வேட்டை ஆடுவோர் பெண்மானைக் கண்டதும் அதனை வேட்டையாடாமல், அதன் ஆண்மானைக் கண்டு வேட்டையாடுவதற்காக வீளை ஒலி எழுப்புவர்.

##### வீளை கூடாது
* நன்னெறியாளர் சொல்லித்தரக் கூடாத கலைகளில் ஒன்று வீளை என்கிறது ஆசாரக்கோவை.

## அடிக்குறிப்பு

பகுப்பு:இசை
பகுப்பு:சங்ககால விளையாட்டுகள்
காக்கைச் சிறகினிலே (இதழ்)

**காக்கைச் சிறகினிலே**  என்னும் இதழ் தமிழ் நாட்டின் சென்னை நகரில் இருந்து வெளிவரும் இலக்கியத் திங்கள் இதழ்  ஆகும்.  இவ்விதழ் வி. முத்தையா என்பவரால் 2011 அக்டோபர் 1 ஆம் நாள் சென்னை எழும்பூர் பாந்தியன் சாலையில் உள்ள இக்சா அரங்கில் நடைபெற்ற வெளியீட்டு விழாவில் வெளியிடப்பட்டது. முதல் மூன்று இதழ்கள் (2011 அக்டோபர், நவம்பர், திசம்பர்) மாதிரி இதழ்களாக வெளியிடப்பட்டன. 2012 சனவரி திங்கள் முதல் பதிவுபெற்ற இதழாக வெளியிடப்படுகிறது.

## ஆசிரியர் குழு
இவ்விதழிற்கு வி. முத்தையா ஆசிரியராகவும் வெளியிடுபவராகவும் இருக்கிறார். தொடக்க காலத்தில் வைகறை இதழாசிரியராக இருந்தார்.  அழகிய பெரியவன், இரா. எட்வின், ச. முகில்நிலா, ச. மேகனா ஆகியோர் ஆசிரியர் குழுவில் தொடக்க கால்லத்தில் இருந்தனர்; அக்குழு அவ்வவ்பொழுது மாற்றியமைக்கப்பட்டு வருகிறது.

## 2014 ஆகத்து : இறக்கை 3, இறகு 8

## சான்றடைவு


பகுப்பு:தமிழ்நாட்டுத் தமிழ் இதழ்கள்
உயிர் எழுத்து (இதழ்)

**உயிர் எழுத்து**  என்னும் இதழ் தமிழ் நாட்டில் திருச்சி நகரில் இருந்து வெளிவரும் திங்கள் இதழாகும்.   சுதீர் செந்தில் என்பவரால் 2007 செப்டம்பர் திங்கள் தொடங்கப்பட்டது.
 
## ஆசிரியர் குழு
இவ்விதழில் சுதீர் செந்தில் ஆசிரியராகவும் சிபிச் செல்வன் நிர்வாக ஆசிரியராகவும் பணியாற்றுகின்றனர். யூமா வாசுகி, கரிகாலன், இந்திரா, வெ. சுப்பிரமணிய பாரதி, நரேந்திரன் ஆகியோர் ஆசிரியர் குழுவில் இடம்பெற்றுள்ளனர். .

## சான்றடைவு


பகுப்பு:தமிழ்நாட்டுத் தமிழ் இதழ்கள்
பகுப்பு:இதழ்கள்
தன்னம்பிக்கை (இதழ்)

**தன்னம்பிக்கை**  என்னும் இதழ் தமிழ் நாட்டின் கோயமுத்தூர் நகரில் இருந்து வெளிவரும் சுயமுன்னேற்ற திங்கள் இதழாகும்.   கோயமுத்தூரில் உள்ள தமிழ்நாடு வேளாண்மைப் பல்கலைக்கழகத்தில் தமிழ்ப் பேராசிரியராக பணியாற்றிய முனைவர் இல. செ. கந்தசாமி என்பவரால் 1989 ஆம் ஆண்டில் இவ்விதழ் தொடங்கப்பட்டது. அவரது மறைவிற்குப் பின்னர் இல. செ. க.வின் தன்னம்பிக்கை என்னும் பெயரில் வெளிவரும் இதழ் முத்திரைத்தொடர் முன்னேற்றத்தின் மூலதனம் என்பது ஆகும்.

## ஆசிரியர் குழு
இவ்விதழில் டாக்டர் க. கலைச்செல்வி ஆசிரியராகவும் ஜெ. விக்ரன் இணை ஆசிரியராகவும் க.சந்தோஷ் துணையாசிரியராகவும் பணியாற்றுகின்றனர்.

## சான்றடைவு


பகுப்பு:தமிழ்நாட்டுத் தமிழ் இதழ்கள்
பகுப்பு:தன்முன்னேற்றத் தமிழ் இதழ்கள்
பகுப்பு:1990 களில் வெளிவந்த தமிழ் இதழ்கள்
பகுப்பு:2000 களில் வெளிவந்த தமிழ் இதழ்கள்
பகுப்பு:2010 களில் வெளிவந்த தமிழ் இதழ்கள்
வெர்சாய் அரண்மனை

**வெர்சாய் அரண்மனை** அல்லது **வேர்சாய் அரண்மனை** (*Palace of Versailles*,   அல்லது  ), அல்லது **வெர்சய்** எனப்படுவது பிரான்சில் வேர்சாய் நகரில் அமைந்துள்ள ஓர் அரச மாளிகையாகும்.

இது ஒரு அழகான அரண்மனை. இது 1682 முதல் 1789 வரை அதிகார மையமாக இருந்தது. இந்த அரண்மனையைக் கட்டுவதற்கு 50 ஆண்டுகள் ஆனது. இந்த அரண்மனை முழுமையான மன்னராட்சி முறைக்கு அடையாளமாக உள்ளது. இந்த அரண்மனையை உருவாக்க 2 பில்லியன் டாலர்கள் செலவானது. அரசர்கள் மற்றும் அரசிகள்  மூன்று தலைமுறையாக இங்கு வாழ்ந்து வந்தனர். அரண்மனையைச் சுற்றி 2000 ஏக்கரில் அழகான பசுமையான தோட்டங்கள் உள்ளது . ஒவ்வொரு வருடமும் 210,000 மலர்கள் இந்த தோட்டத்தில் பயிரிடப்படும்.

## உசாத்துணை

## வெளி இணைப்புகள்
*http://en.chateauversailles.fr/homepage 

பகுப்பு:பிரான்சில் உள்ள உலகப் பாரம்பரியக் களங்கள்
பகுப்பு:பிரெஞ்சு அரண்மனைகள்
புதிய தரிசனம்

**புதிய தரிசனம்**  என்னும் இதழ் தமிழ் நாட்டின் சென்னை நகரில் இருந்து வெளிவரும் திங்கள் இருமுறை இதழாகும்.    இவ்விதழ் எசு. செயக்குமார் என்பவரால் 2012 செப்டம்பர் 1 ஆம் நாள் தொடங்கப்பட்டது.

## ஆசிரியர் குழு
இவ்விதழில் எசு. செபக்குமார் ஆசிரியராகவும் செந்தில் பொறுப்பாசிரியராகவும் ப. திருமலை சிறப்பாசிரியராகவும் பணியாற்றுகின்றனர்.  பூங்காற்று தனசேகர், பொன்மூர்த்தி ஆகியோர் ஆசிரியர் குழுவில் இடம்பெற்று உள்ளனர்.

## சான்றடைவு


## வெளியிணைப்பு
*புதிய தரிசனம் இதழ் வலைத்தளம் 
*புதிய தரிசனம் முகநூல் பக்கம்
பகுப்பு:தமிழ்நாட்டுத் தமிழ் இதழ்கள்
இதழ்கள்
பகுப்பு:இதழ்கள்
திருமணிமாடக் கோயில்

**திருமணிமாடக் கோயில்** அல்லது **மணிமாடக் கோயில்** என்பது 108 வைணவத் திருத்தலங்களில் ஒன்றாகும். திருமங்கையாழ்வாரால் பாடல் பெற்ற இத்தலம் திருநாங்கூரில் அமைந்துள்ளது. அழகிய உப்பரிகைகளுடன் கூடிய மாடங்களைக் கொண்ட வீடுகள் நிறைந்து இங்கு இறைவன் எழுந்தருளியிருக்கின்ற காரணத்தால் திருமணிமாடக் கோயில் எனப்பெயர் வந்ததாகக் கூறுவர்.  பத்ரிகாசிரமத்தில் இருக்கும் நாராயணனே அதேபோன்ற அமர்ந்த கோலத்தில் இருப்பதாக நம்பிக்கையாகும்.
 
திருநாங்கூர் பதினொரு திருப்பதிகளின் இறைவர்களும் இங்கு எழுந்தருளும் திருநாங்கூர் கருடசேவைத் திருவிழா இந்தக் கோயிலின் முன்புதான் நடைபெறுகிறது. இராமானுஜருக்கு நாராயண மந்திரத்தை உபதேசித்த திருக்கோட்டியூர் நம்பி இங்கு வந்து சென்றுள்ளார். இக்கோவில் மாடக்கோவில் என்பதற்கேற்ப மிகச்சிறந்த வடிவமைப்புடன் பெரிய அளவில் கட்டப்பட்டுள்ளது.	திருமங்கையாழ்வாரால் மட்டும் 12 பாசுரங்களில் இத்தலம் பாடல் பெற்றுள்ளது.

## மேற்கோள்கள்

பகுப்பு:108 திவ்ய தேசங்கள்
பகுப்பு:திருநாங்கூர் பதினொரு திருப்பதிகள்
பகுப்பு:மயிலாடுதுறை மாவட்டத்திலுள்ள பெருமாள் கோயில்கள்
மிக்கேல் (அதிதூதர்)

**மிக்கேல்** (, ஒலிப்பு: மிக்காயேல், *Micha'el* அல்லது *Mîkhā'ēl*; , *Mikhaḗl*; , , *Mīkhā'īl, *) எனப்படுவர் யூதம், கிறித்தவம், இசுலாம் ஆகிய சமயங்களின் நம்பிக்கையின் படி ஓர் தேவதூதர் ஆவார். கத்தோலிக்க திருச்சபை, கிழக்கு மரபுவழி திருச்சபை, அங்கிலிக்கம், லூதரனியம் ஆகிய சபைகள் இவரை புனிதராகவும், அதிதூதராகவும் கொள்கின்றன. இவரை தலைமை தூதர் என விவிலியம் குறிக்கின்றது.

எபிரேயத்தில் மிக்கேல் என்னும் பெயருக்கு *கடவுளுக்கு நிகர் யார்?* என்று பொருள்.

### பழைய ஏற்பாட்டில் மிக்கேல்

பழைய ஏற்படான எபிரேய விவிலியத்தில், தானியேல் நூலில் மிக்கேல் பற்றி தானியேல் (தானியேல் 10:13-21) குறிப்பிடுகின்றார். அவர் உண்ணா நோன்புடன் ஓர் காட்சி காண்கிறார். அதில் ஒரு தூதர் மிக்கேல் இஸ்ரயேலின் பாதுகாப்பாளர் என மிக்கேல் அழைக்கப்படுகின்றார். தானியேல் மிக்கேலை "தலைமைக் காவலர்" என்று அழைக்கிறார். பின்னர் அதே காட்சியில் (தானியேல் 12:1) ""கடைசி காலத்தில்" பின்வரும் நிகழ்ச்சிகள் மிக்கேலின் பங்கு பற்றி தானியேலுக்கு அறிவுறுத்தபடுகிறது
:அக்காலத்தில் உன் இனத்தார்க்குத் தலைமைக் காவலரான மிக்கேல் எழும்புவார். மக்களினம் தோன்றியது முதல் அக்காலம் வரை இருந்திராத துன்ப காலம் வரும். அக்காலத்தில் உன் இனத்தார் விடுவிக்கப்படுவர். நூலில் யார் யார் பெயர் எழுதப்பட்டுள்ளதோ, அவர்கள் அனைவரும் மீட்கப்படுவார்கள்.

### புதிய ஏற்பாட்டில் மிக்கேல்
வெளிப்படுத்துதல் நூலில் விண்ணகத்தில் நடந்த போர் பற்றி குறிப்பிடப்படுகிறது. பின்வரும் விவிலிய வசனங்கள் அதை குறிக்கின்றது (வெளி 12 அதிகாரம் )

7. பின்னர் விண்ணகத்தில் போர் மூண்டது. மிக்கேலும் அவருடைய தூதர்களும் அரக்கப் பாம்போடு போர் தொடுத்தார்கள்: அரக்கப் பாம்பும் அதன் தூதர்களும் அவர்களை எதிர்த்துப் போரிட்டார்கள்.
8 அரக்கப் பாம்பு தோல்வியுற்றது. விண்ணகத்தில் அதற்கும் அதன் தூதர்களுக்கும் இடமே இல்லாது போயிற்று.
9 அப்பெரிய அரக்கப் பாம்பு வெளியே தள்ளப்பட்டது. அலகை என்றும் சாத்தான் என்றும் அழைக்கப் பெற்ற அதுவே தொடக்கத்தில் தோன்றிய பாம்பு. உலகு முழுவதையும் ஏமாற்றிய அது மண்ணுலகுக்குத் தள்ளப்பட்டது: அதன் தூதர்களும் அதனுடன் வெளியே தள்ளப்பட்டார்கள்.

யூதா 1 ஆம் அதிகாரம் ஒன்பதாம் வசனத்தில், மிக்கேல் பற்றி குறிப்பிடப்படுகின்றது

9.  தலைமைத் தூதரான மிக்கேல், மோசேயின் உடலைக் குறித்து அலகையோடு வழக்காடியபோது அதனைப் பழித்துரைத்துக் கண்டனம் செய்யத் துணியவில்லை. மாறாக, ஆண்டவர் உன்னைக் கடிந்து கொள்வாராக என்று மட்டும் சொன்னார்.

### குரானில் மிக்கேல்
மிக்கேல் (அரபு மொழி: ميخائيل, Mīkhā'īl) குரான்னில் குறிப்பிட பட்ட இரண்டு ஆதிதூதாதரில் ஒருவர் ஆவார். (மற்றவர் கிப்ரில் என்று அழைக்க பட்ட கபிரியேல்). குரானில் ஸுரா 2:98 இல் மிக்கேல் பற்றி குறிப்பிடப்படுகிறது

எவன் அல்லாஹ்வுக்கும், அவனுடைய மலக்குகளுக்கும், அவனுடைய தூதர்களுக்கும், ஜிப்ரீலுக்கும், மீக்காயிலுக்கும் பகைவனாக இருக்கிறானோ, நிச்சயமாக (அவ்வாறு நிராகரிக்கும்) காஃபிர்களுக்கு அல்லாஹ் பகைவனாகவே இருக்கிறான்.

சில இஸ்லாமியர் ஸுரா 11:69 இல் குறிப்பிடபட்டது போல், இப்ராஹிம் அவர்களை சந்தித்த மூன்று தூதரில் ஒருவர் என்று நம்புகின்றனர்

## உசாத்துணை

பகுப்பு:கிறித்தவப் புனிதர்கள்
பகுப்பு:வானதூதர்
பகுப்பு:விவிலிய நபர்கள்
திருவண்புருடோத்தமம்

**திருவண்புருடோத்தமம்** என்பது 108 வைணவத் திருத்தலங்களில் ஒன்றாகும். திருமங்கையாழ்வாரால் பாடல் பெற்ற இத்தலம் சீர்காழிக்கு கிழக்கே ஐந்து மைல் தொலைவில் திருநாங்கூரில் அமைந்துள்ளது.

## பெயர் விளக்கம்
இறைவன் பெயர் புருடோத்தமன். தமிழ்நாட்டில் உள்ள வைணவத் திருத்தலங்களில் புருடோத்தமன் (புருஷோத்தமன்) என்ற பெயரில் இறைவன் எழுந்தருளியிருப்பது இங்கு மட்டுமே ஆகும். இவ்விறைவனின் வள்ளல் தன்மையை உயர்வுபடுத்திக் காட்ட வண் புருடோத்தமன் என அழைக்கப்படுகிறார். எனவே இத்தலம் வண்புருடோத்தமம் ஆயிற்று. 

## சிறப்பு
திருமங்கையாழ்வாரால் மட்டும் 10 பாக்களால் பாடல்பெற்றது இக்கோயில். மணவாள மாமுனிகள் இங்கு வந்து சென்றுள்ளார். திருநாங்கூர் பதினொரு திருப்பதிகளின் இறைவர்களும் இங்கு எழுந்தருளும் தை அமாவாசைக்கு மறுநாளான திருநாங்கூர் கருடசேவைத் திருவிழாவுக்கு இவ்விறைவனையும் எடுத்துச் செல்வர்.

## நம்பிக்கை
வியாக்ரபாத முனிவர் எனப்படும் புலிக்கால் முனிவர் என்பவர் எம்பெருமானுக்கு பூமாலை கட்டிச் சூட்டும் வேலையை மேற்கொண்டிருந்தார். இக்கோவிலில் எம்பெருமானுக்கு மாலை கட்ட வந்தவர் தனது குழந்தை உபமன்யுவை உட்கார வைத்துவிட்டுப் பூப்பறிக்கச் சென்றார். குழந்தை பசியால் அழுதது. புருடோத்தம நாயகி தூண்ட வண்புருடோத்தமன் திருப்பாற்கடலை வரவழைத்து. குழந்தைக்குப் பாலைப் புகட்டி அருள் புரிந்து வியாக்ரபாத முனிவருக்கும் காட்சி தந்தார் என்பது இத்தலத்தோடு பேசப்படும் வரலாறாகும்.

## மேற்கோள்கள்

பகுப்பு:108 திவ்ய தேசங்கள்
பகுப்பு:திருநாங்கூர் பதினொரு திருப்பதிகள்
பகுப்பு:மயிலாடுதுறை மாவட்டத்திலுள்ள பெருமாள் கோயில்கள்
திருக்காவளம்பாடி

**திருக்காவளம்பாடி** என்பது 108 வைணவத் திருத்தலங்களில் ஒன்றாகும். திருமங்கையாழ்வாரால் பாடல் பெற்ற இத்தலம் சீர்காழியிலிருந்து பூம்புகார் செல்லும் சாலையில்  உள்ளது. திருநாங்கூரிலிருந்து 1 1/2 மைல் தொலைவில் அமைந்துள்ளது. திருநகரியிலிருந்து நடைப்பயணமாகவும் வரலாம். திருநாங்கூர் பதினொரு திருப்பதிகளுள் இத்தலமும் ஒன்றாகும்.

கண்ணன் சத்தியபாமாவுடன் சேர்ந்து நரகாசுரனையழித்தான். இந்திரன்,வருணன் ஆகியோரிடமிருந்து நரகாசுரன் அபகரித்த பொருட்களை அவர்கட்கே மீட்டுக்கொடுத்தான். வெகுநாளைக்குப் பின்பு, இந்திரனின் தோட்டத்தில் உள்ள பாரிஜாத மலரை சத்தியபாமா கேட்க கண்ணன் இந்திரனிடம் அம்மலரைக் கேட்டான். இந்திரன் கொடுக்க மறுக்க, சினங் கொண்ட கண்ணன் அவனோடு போரிட்டு அவனது காவளத்தை (பூம்பொழிலை) அழித்தான். 11 எம்பெருமான்களில் ஒருவனாக துவாரகாவிலிருந்து வந்த கண்ணபிரான் தான் இருக்க காவளம் போன்ற ஒரு பொழிலைத் தேடி, இந்தக் காவளம்பாடியில் கோயில் கொண்டான் என தல வரலாறு கூறுகிறது. இறைவிக்குத் தனிக் கோயில் இல்லை. திருமங்கையாழ்வாரால் மட்டும் 10 பாக்களில் பாடல் பெற்றது. திருமங்கையாழ்வாரின் பிறந்த இடமான குறையலூர் மற்றும் அவர் வைணவ அடியார்க்கு அன்னதானம் நடத்திய மங்கை மடம் இந்த தலத்திற்கு மிகவும் அருகாமையிலேயே அமைந்துள்ளது.

## மேற்கோள்கள்

பகுப்பு:108 திவ்ய தேசங்கள்
பகுப்பு:திருநாங்கூர் பதினொரு திருப்பதிகள்
பகுப்பு:மயிலாடுதுறை மாவட்டத்திலுள்ள பெருமாள் கோயில்கள்
மரின்ஸ்கி அரங்கு

**மரின்ஸ்கி அரங்கு**  (*Mariinsky Theatre*, ) என்பது உருசியாவின் சென் பீட்டர்ஸ்பேர்க்கில் அமைந்துள்ள வரலாற்று பலட் நடன மற்றும் இசை நடன அரங்காகும். 1860 இல் திறக்கப்பட்ட இது 19ம் நூற்றாண்டு பிற்பட்ட உருசியாவின் சிறந்த இசை அரங்காகவும், பியோத்தர் இலீச் சாய்க்கோவ்சுக்கி ஆகியோரின் தலைசிறந்த படைப்புக்களை அரங்கேற்றிய இடமுமாகும். சோவியற் காலத்தில் இது கிரோவ் அரங்கு என அறியப்பட்டது. இன்று இது மரின்ஸ்கி பலட் நடனம், மரின்ஸ்கி இசை நடனம், மரின்ஸ்கி சேர்ந்திசை என்பவற்றுக்கு முக்கியத்துவம் உள்ள இடமாகும்.

பகுப்பு:உருசியா
செருமானிய ஒருங்கிணைப்பு

425px|thumb|right|செருமானியப் பேரரசு 1871–1918.
**செருமானிய ஒருங்கிணைப்பு** (*unification of Germany*) என்பது, 19 ஆம் நூற்றாண்டிலே 1871 ஆம் ஆண்டு சனவரி 18 ஆம் தேதி, பிரான்சில் உள்ள வெர்சாய் அரண்மனையில் அரசியல் அடிப்படையிலும், நிர்வாக அடிப்படையிலும் ஒருங்கிணைந்த செருமன் தேசிய அரசு உருவானதைக் குறிக்கும். பிரெஞ்சு-பிரசியப் போரில் பிரான்சு தோல்வியுற்றதைத் தொடர்ந்து, இங்கு கூடிய செருமானிய அரசுகளின் இளவரசர்கள் பிரசியாவின் வில்லியமை செருமன் பேரரசின் பேரரசராக அறிவித்தனர். ஆனால் அதிகார பூர்வமற்ற வகையில் பெரும்பாலான செருமன் மொழி பேசும் மக்களுடைய நாடுகளின் கூட்டமைப்புக்கான மாற்றம் முன்னரே ஏற்பட்டுவிட்டது. இந்த மாற்றம் பிரபுக்கள் தமிடையே எற்படுத்திக்கொண்ட முறையானதும், முறை சாராததுமான பல்வேறு கூட்டணிகளூடாக உருவானது. ஆனாலும், சில தரப்பினரின் தனிப்பட்ட விருப்பு வெறுப்புகள் காரணமாக கூட்டிணைப்பு முயற்சி நீண்டகாலமாகத் தடைப்பட்டிருந்தது.

இந்த ஒருங்கிணைப்பு, புதிய நாட்டின் குடிமக்களிடையே இருந்த பல்வேறு மத, மொழி, சமூக, பண்பாட்டு வேறுபாடுகளை வெளிக்கொணரலாயிற்று. இதனால், 1871 ஆம் ஆண்டானது பெரிய ஒருங்கிணைப்புக்கான தொடர் முயற்சிகளின் ஒரு கட்டத்தையே குறித்து நின்றது எனலாம்.

## புத்தக விவரணம்
* Bazillion, Richard J. *Modernizing Germany: Karl Biedermann's career in the kingdom of Saxony, 1835–1901*. American university studies. Series IX, History, vol. 84. New York, Peter Lang, 1990. 
* Brose, Eric Dorn. *German History, 1789–1871: From the Holy Roman Empire to the Bismarckian Reich.* (1997) online edition
* Bucholz, Arden. *Moltke, Schlieffen, and Prussian war planning*. New York, Berg Pub Ltd, 1991. 
* ___. *Moltke and the German Wars 1864–1871.* New York, Palgrave MacMillan, 2001. 
* Clark, Christopher. *Iron Kingdom: The Rise and Downfall of Prussia, 1600–1947.* Cambridge, Belknap Press of Harvard University Press, 2006, 2009. 
* Clemente, Steven E. *For King and Kaiser!: the making of the Prussian Army officer, 1860–1914*. Contributions in military studies, no. 123. New York: Greenwood, 1992. 
* Cocks, Geoffrey and Konrad Hugo Jarausch. *German professions, 1800–1950*. New York, Oxford University Press, 1990. 
* Droysen, J.G. *[http://www.fordham.edu/halsall/mod/germanunification.html# Modern History Sourcebook: Documents of German Unification]*, 1848–1871. Accessed April 9, 2009.
* Dwyer, Philip G. *Modern Prussian history, 1830–1947*. Harlow, England, New York: Longman, 2001. 
* Friedrich, Otto. *Blood and iron: from Bismarck to Hitler the von Moltke family's impact on German history*. New York, Harper, 1995. 
* Groh, John E. *Nineteenth-century German Protestantism: the church as social model*. Washington, D.C., University Press of America, 1982. 
* Henne, Helmut, and Georg Objartel. *German student jargon in the eighteenth and nineteenth centuries*. Berlin & NY, de Gruyter, 1983. 
* Hughes, Michael. *Nationalism and society: Germany, 1800–1945*. London & New York, Edward Arnold, 1988. 
* Kollander, Patricia. *Frederick III: Germany's liberal emperor*, Contributions to the study of world history, no. 50. Westport, Conn., Greenwood, 1995. 

## வெளி இணைப்புகள்
* செருமானிய ஒருங்கிணைப்புக்கான ஆவணங்கள்

பகுப்பு:செருமன் வரலாறு
திருச்செம்பொன் செய்கோயில்

**திருச்செம்பொன் செய்கோயில்** என்பது 108 வைணவத் திருத்தலங்களில் ஒன்றாகும். திருமங்கையாழ்வாரால் பாடல் பெற்ற இத்தலம் திருநாங்கூரின் நடுவில் அமைந்துள்ளது. இராவணனை அழித்தபின் இராமபிரான் இந்த தலத்தில் இருந்த திருடநேத்திரர் என்ற முனிவரின் குடிலில் தங்கி அவர் கூறியவாறு தங்கத்தினால் ஒரு பசு செய்து அங்கு நான்கு நாட்கள் தங்கி பின்னர் அப்பசுவை ஒரு அந்தணர்க்குத் தானம் செய்தார். அந்தப் பொன்னைக் கொண்டு இந்தக் கோவிலை கட்டியபடியால் இதற்கு செம்பொன் செய்கோவில் என்று பெயர் வந்ததாக இக்கோயிலின் தலவரலாறு கூறுகிறது.

திருநாங்கூர் பதினொரு திருப்பதிகளின் இறைவர்களும் இங்கு எழுந்தருளும் தை அமாவாசைக்கு மறுநாளான திருநாங்கூர் கருடசேவைத் திருவிழாவுக்கு இவ்விறைவனும் எழுந்தருளுவார்.

## மேற்கோள்கள்

பகுப்பு:108 திவ்ய தேசங்கள்
பகுப்பு:திருநாங்கூர் பதினொரு திருப்பதிகள்
பகுப்பு:மயிலாடுதுறை மாவட்டத்திலுள்ள பெருமாள் கோயில்கள்
திருத்தெற்றியம்பலம்

**திருத்தெற்றியம்பலம்** எனப்படும் **பள்ளிகொண்ட பெருமாள் சன்னதி** என்பது 108 வைணவத் திருத்தலங்களில் ஒன்றாகும். திருமங்கையாழ்வாரால் பாடல் பெற்ற இத்தலம் திருநாங்கூருக்கருகில் அமைந்துள்ளது. இக்கோயில் திருநாங்கூர் பதினொரு திருப்பதிகளுள் ஒன்று. 108 வைணவ திருத் தலங்களில் இத்தலம் ஒன்றிற்கு மட்டுமே அம்பலம் என்னும் சொல் வழங்கப்படுகிறது. திருமங்கையாழ்வாரால் மட்டும் 10 பாக்களால் பாடல்பெற்றது இக்கோயில். மணவாள மாமுனிகள் இங்கு வந்து சென்றுள்ளார். திருநாங்கூர் பதினொரு திருப்பதிகளின் இறைவர்களும் எழுந்தருளும் தை அமாவாசைக்கு மறுநாளான திருநாங்கூர் கருடசேவைத் திருவிழாவுக்கு இவ்விறைவனும் எழுந்தருளுவார்.

## மேற்கோள்கள்

பகுப்பு:108 திவ்ய தேசங்கள்
பகுப்பு:திருநாங்கூர் பதினொரு திருப்பதிகள்
பகுப்பு:மயிலாடுதுறை மாவட்டத்திலுள்ள பெருமாள் கோயில்கள்
திருமணிக்கூடம்

**திருமணிக்கூடம்** என்பது 108 வைணவத் திருத்தலங்களில் ஒன்றாகும். திருமங்கையாழ்வாரால் பாடல் பெற்ற இத்தலம் திருநாங்கூரிலிருந்து கிழக்கே 4 பர்லாங் தொலைவில் அமைந்துள்ளது. திருநாங்கூர் பதினொரு திருப்பதிகளுள் இக்கோயிலும் ஒன்றாகும். திருமணிக்கூடம் என்ற சொல்லுக்கேற்ப இத்தலம் மணிக்கூடம் போன்ற அமைப்பில் கட்டப்பட்டுள்ளது. திருநாங்கூர் பதினொரு திருப்பதிகளின் இறைவர்களும் எழுந்தருளும் தை அமாவாசைக்கு மறுநாளான திருநாங்கூர் கருடசேவைத் திருவிழாவுக்கு இவ்விறைவனையும் எடுத்துச் செல்வர். 

## மேற்கோள்கள்

பகுப்பு:108 திவ்ய தேசங்கள்
பகுப்பு:திருநாங்கூர் பதினொரு திருப்பதிகள்
பகுப்பு:மயிலாடுதுறை மாவட்டத்திலுள்ள பெருமாள் கோயில்கள்
போரா போரா

**போரா போரா** (*Bora Bora*) என்பது பிரான்சின் வெளியிடத்தில் அமைந்துள்ள பிரெஞ்சு பொலினீசியாவிலுள்ள ஓர் தீவாகும். இத்தீவு வாவிகளாலும் பவளப் பாறைகளாலும் சூழப்பட்டு அமைந்துள்ளது. 

## உசாத்துணை

பகுப்பு:பிரெஞ்சு பொலினீசியா